Ülo Mattheus

Ülo Mattheus (sündinud 7. detsembril 1956 Tallinnas) on eesti kirjanik, ajakirjanik, riigiametnik ja toimetaja.

Ta lõpetas 1975 Tallinna 32. Keskkooli, 2007. aastal EBSi ja 2019. aastal Tallinna Ülikooli Aasia uuringute erialal. Tema magistritöö teemaks oli "Teadvus „Tiibeti surnuteraamatus“. Teadvuse ja vahepealsuse interpreteerimise võimalusi ingliskeelses tõlke- ja teaduskirjanduses".

Mattheus on tegutsenud ajalehe Sirp kirjandustoimetajana, raadiojaama Raadio Vaba Euroopa korrespondendina ning Postimehe poliitikareporterina. Aastatel 2005–2013 töötas ta Riigikogu pressinõunikuna, 2014. aastast TEA entsüklopeedia tegevtoimetajana ja 2017. aastast Eesti Konjunktuuriinstituudi teadustöötajana. Ta oli Wellesto liige.

Looming
Debüütkogumik "X maantee" (1981) sisaldas peenekoelisi, visandlikke, kuid väga viimistletud lühijutte. Tema järgmise särava lühijuttude kogumiku "Inimene Aspelund" (1987) nimiloo põhjal valmis 1989. aastal lühimängufilm "Meister". See kõneleb pillimeister Jöran Aspelundist, kes teab, kuidas panna oma hing pilli sisse.

Mattheuse esimene romaan "Kuma" (1989), mis võitis ajakirja Looming aastapreemia, on skandinaavialik saaga, viikingilegend, mis oma iselaadsel moel rullub lahti filmistuudio ja terasetehasega mereäärses linnas, keskendudes vanaema Sigridi ja tema tütrepoja Kanuti mõttemaailmale. See loob filmiliku atmosfääri uttu mattunud päevast ja ajastust, sündmustest, mis kulgevad reaalsuse ja kujutluste piiril, oodates Eriku, Kanuti kaduma läinud kaksikvenna naasmist merelt.

Tema teine, filosoofilis-müütiline romaan "Läheb ega peatu" (1996), mis pärjati samal aastal Eesti kultuurkapitali kirjanduse sihtkapitali aastapreemiaga, tugineb tiibeti uskumustele ja filosoofilisele maailmakäsitlusele. See on peategelase Ignati tagasivaade elule, tema viimane katse seda lahkumishetkel mõtestada ja sõlmida kokku õhku rippuma jäänud otsad. Teekond läbi surma ja uuestisünni, mille keskmes on headuse ja täiuslikkuse otsing.

Epistolaarne romaan "India armastus" (2006) koosneb Himaalaja jalamilt McLeodganjist oma armastatule saadetud kirjadest. "See on raamat eurooplasest, kes elab kolm kuud Indias, ühes väga teistsuguses maailmas, üritades lugejaga jagada oma vaimseid otsinguid, lummatud, meeleheitel ja armunud, liigutav oma headuses. See on midagi, mis sarnaneb mägede eresinise valgusega." Autor on rändurina teel, et õppida tundma nii seda maad kui ka tema keelt ja kultuuri. Et õppida mõistma tema uskumisi, mõistma iseennast. Täitudes samas sisemise armastusega, näib see maa talle palju imelisem kui mis tahes imedemaa: see on paik õnnelike ja religioossete inimestega, maagilise külgetõmbe ja hingusega.

Teoses "Vabanemine kuulmise läbi" (2011) vaeb autor surma kogemusi meenutades inimelu väärtusi, mis ilmutavad end elu kaduvuse ja hapruse kaudu, leides tuge "Tiibeti surmaraamatust". Õpetaja või kellegi lähedase poolt etteloetuna kuuleb inimese kehast eraldunud teadvus surmaraamatu juhiseid ja leiab nende abil kergemini tee vabanemisse. Sellel budistlikul foonil jutustab autor oma isiku- ja perekonnaloo kaudu Eesti lähiajaloost.

Ka romaan "Tema salajane palve" (2013) on kantud tugevalt budistlikust maailmavaatest. "Mattheus lõhub aja- ja ruumipiire, tegevus toimub küll tänapäeva Eestis ja Himaalaja mägedes, kuid samas võivad tema tegelased liikuda hetkega kauguste ning elavate ja surnute maailma vahel. Raamat on ühekorraga nii pöörane kui ka ülimalt olulistest asjadest kõnelev, aega seisatama panev, valgustav ja puhastav." 

Mattheuselt on ilmunud ka artiklikogu "Ilusate asjade püha" (2010), kus autor näitab end elujaatava ja sotsiaalset vastutust edendava esseistina.

Viited

Tunnustus
1985: Friedebert Tuglase novelliauhind ("Minu isa luulud")
1989: Loomingu aastapreemia (romaan "Kuma")
1994: Friedebert Tuglase novelliauhind ("Buddha-mäng Borgesega päeval kell kaks")
1996: Eesti Kultuurkapitali kirjanduse sihtkapitali aastapreemia (romaan "Läheb ega peatu")
2004: Koosmeele auhind ajakirjanikutöö eest Raadios Vaba Euroopa

Teosed
X maantee: jutte aastaist 1977–1979, Tallinn: Eesti Raamat 1981
Inimene Aspelund: jutte aastaist 1981–1985, Tallinn: Eesti Raamat 1987
Kuma: romaan, Tallinn: Eesti Raamat 1989. ISBN 5-450-00612-8 
Läheb ega peatu: romaan, Tallinn: Eesti Keele Sihtasutus 1996. ISBN 9985-851-30-7
India armastus: Fragmendid kirjadest, Tallinn: Eesti Keele Sihtasutus 2006. ISBN 9985-79-147-9
 Ilusate asjade püha. Vaateid lähiajaloole, poliitikale ja inimeseks olemisele. Artikleid aastaist 2004–2010, Tallinn: Kirjastus Eesti Ajalehed 2010. ISBN 9789949444571
 Vabanemine kuulmise läbi. Mälestusi surmast". "Loomingu" Raamatukogu nr 20, 2011. ISBN 14060515Tema salajane palve, Tallinn: kirjastus Tuum 2013. ISBN 978-9949-9482-4-6

ArtiklidOn avaldanud artikleid, kommentaare, reportaaže ja arvustusi (teater, film, kirjandus) väljaannetes Postimees; Eesti Päevaleht, Eesti Ekspress, Sirp, Õpetajate Leht, Äripäev, Delfi jt; ajakirjades Looming, Vikerkaar, Kultuur ja Elu, Luup jm; teinud kaastööd Eesti Raadiole, Kanal 2-le ja Raadiole Vaba Euroopa.''

"Külakoerad hauguvad, kodanikud parteistuvad, karavan marsib edasi" Postimees, 18. september 2013
"Tulevane Eesti" Postimees, 31. juuli 2013
"Ausana näimise "õilis" vale" Sirp, 6. juuni 2013
"Poliitika vaba langemine" Äripäev, 28. august 2012
"Kui ajakirjandus "perse läks"" Sirp, 31. mai 2012
"Kas ühiskonna feminiseerumise nõiaring?" Õpetajate Leht, 13. aprill 2012
"Kui õpiks inimeseks?" Õpetajate Leht, 3. veebruar 2012
"Aja märgid ehk Kõik algas supipurgist" Õpetajate Leht, 30. september 2011
"Vaimse vabaduse eest" Delfi, 5. juuli 2011
"Ansipi uus valitsus ja tüdimuse lävi" Linnaleht, 15. aprill 2011
"Üks headuse tund Ani La'ga" Õpetajate Leht, 3. detsember 2010
"Kultuur marginaliseerub, vaatamata põhiseaduse pateetikale" Sirp,18. november 2010
"Psühhedeelne surm à la Noé" Sirp, 10. september 2010
"Targad surevad välja" Delfi, 9. juuni 2010
"Elu kadunud mõte" Delfi,28. november 2008
"Viirastuslik headus" Delfi, 24. detsember 2007
"Kirgastumise ime" Delfi, 17. august 2007
"Kui lõikaks end hummeriks?" Delfi, 28. mai 2007
"Eerik-Niiles, salapärane riigimees" Sirp, 30. märts 2007
"Surm ilma halastuseta" Delfi, 20. märts 2007
"Vaimsest vaesusest" Delfi, 29. november 2006
"Mõtle end õnnelikuks" Delfi,24. november 2006
"Raha tagab vabaduse" Eesti Päevaleht, 10. jaanuar 2005
"Mida tahavad lapsed, seda ka vanemad" Eesti Päevaleht, 17. veebruar 2005
"Eurokampaania teemaks saavad maksupoliitika ja ühisraha euro" Postimees, 17. aprill 2004
"Uuring: Eesti elanike eurooptimism kahaneb" Postimees, 15. juuli 2004

Eesti kirjanikud
Eesti ajakirjanikud
Eesti Vabaerakonna poliitikud
Sündinud 1956